**Dienvidaustrumu Polijas pērles**  **Kultūrvēstures un dabas cienītājiem.**

**30.aprīlis.-4. Maijs Cena: 190EUR**

(Cena 4-12g.v. bērniem 175EUR)

4,5 dienas **bez nakts braucieniem**.     

**1.diena**, 30.aprīlis  
**17.00** izbraukšana no Valmieras Kultūras centra stāvlaukuma. 18.30 Juglas Statoil. Brauciens cauri Lietuvai. Nakšņošana Polijā.  
**2.diena**, 1.maijs  
Dienas pirmajā pusē braucam lai jau pēcpusdienā iepazītu Polijas renesanses pērli **Zamošču** (UNESCO). Pēc tam mūsu ceļš vedīs caur ainavisko **Roztoces nacionālo parku** uz vienu no vecākajām Polijas pilsētām – gleznaino **Pšemislu**, kas gadsimtu gaitā ir uzkrājusi ļoti bagātu kultūrvēsturisko mantojumu.

**3.diena**, 2.maijs

Brauksim pa **Beščadu Lielo un Mazo loku**, baudīsim pasakainas dabas ainavas un **dosimies pārgājienā uz** kādu no **Augsto Beščadu virsotnēm** (4 stundu pārgājiens tiem, kas to vēlas).  
**4.diena**, 3.maijs  
No rīta izstaigāsim **Sanokas brīvdabas muzeju**, kas iepazīstina ar Polijas un Ukrainas pierobežas unikālo koka arhitektūru un ir viens no lielākajiem Polijā. Pēc tam apmeklēsim vienu no skaistākajām aristokrātijas rezidencēm Polijā - **Laņcutas pils kompleksu**, kurā var skatīt arī Eiropā lielāko kariešu kolekciju, un tad dosimies uz **Žešovu**, lai iepazītu tās vecpilsētu. Vakarā savukārt izbaudīsim senās **Sandomežas** vecpilsētu.

**5.diena**, 4.maijs  
Apskatīsim iespaidīgās **Kšižtopora pilsdrupas**. 17.gs. šī pils ir bijusi lielākā Eiropā, līdz tika uzcelta Versaļas pils. Mājupceļā piestāsim un nedaudz pabaudīsim arī jaukās dzejnieku un gleznotāju iemīļotās mazpilsētiņas **Kazimežas Dolnas** gaisotni.

Pēc tam ceļš cauri Polijai, Lietuvai, Latvijai un atgriešanās Valmierā vēlu naktī.  
  
**Cenā iekļauti transporta pakalpojumi,** **naktsmītnes** **ar brokastīm un 1x vakariņām,** **veselības** **apdrošināšana un gida-grupas vadītāja pakalpojumi.**

**Papildus izdevumi:**

**Brīvdabas muzejs Sanokā –** 12PLN

**Žešovas pagrabi –** 6,50PLN

**Laņcutas pils komplekss –** 28PLN

**Kšižtopora pilsdrupas** – 10PLN

1EUR = 4,1PLN

**Uzmanību!** Ceļojumam nepieciešama derīga LR pilsoņa pase vai ID karte, nepilsoņiem LR nepilsoņa pase, kas derīga vēl 3 mēnešus pēc ceļojuma beigām.

**Papildus informācija un pieteikšanās pie Guntara 29646949, takzinis@inbox.lv**  
Informācija arī mājaslapā:  
[www.takzinis.lv](http://www.takzinis.lv), [www.draugiem.lv/takzinis](http://www.draugiem.lv/takzinis)



